འདིར་བརྗོད་པར་འདོད་པའི་བོད་ཀྱི་ལྷ་རིས་སྒྱུ་རྩལ་བ་ཝང་བླ་ཀོ་ལགས་ནི་མཚན་སྙན་གྱི་གྲགས་པ་སྐམ་པོར་སེམས་པ་མི་གཡོ་ལ།རྙེད་འདོད་ཀྱི་སྲེད་པ་ངར་མས་ཐུགས་རྒྱུད་མི་སྲེག་པར་ནམ་ཡང་ལྷ་རིས་སྒྱུ་རྩལ་བའི་ཀུན་སྤྱོད་ནང་ལྟར་བསྒྲུབས་པའི་ལྷ་རིས་སྒྱུ་རྩལ་པ་མཚན་ཉིད་ལྡན་པ་ཞིག་སྟེ།ཁོང་ནི་སྤྱི་ལོལོར།ཕྱོགས་བཞི་གངས་དཀར་རི་བོས་ཟླུམ་པོར་བསྐོར་ཞིང་མཁའ་དབུགས་དྭངས་པ།རང་བྱུང་རི་ཆུ་ནགས་གསུམ་གྱི་མཛེས་སྡུག་རྫོགས་ཤིང་རྩི་ལྗོན་མེ་ཏོག་མང་ས།ལྟོས་བཅོས་ཀྱིས་བཤད་ན་འབག་བཙོག་གིས་བསླད་པ་ཉུང་ཞིང་རྩ་ཆེའི་རི་དྭགས་སྣ་ཚོགས་བག་ཕེབས་ཀྱིས་འཚོ་ས།གཟུར་གནས་ཡུལ་སྐོར་བ་མང་བོས་མ་བགྲོས་གཅིག་མཐུན་གྱིས་འཛམ་བུ་གླིང་གི་ཆེས་མཐའ་མཇུག་གི་དག་ཞིང་ཞེས་འབོད་པའི་རི་ཁ་བ་ཅན་གྱི་ནང་ཚན་མདོ་སྨད་ཅེས་འབོད་པའི་ཡུལ་བྱེ་བྲག་པ་ཁ་གྱ་ཚོ་དྲུག་ཅེས་གྲགས་ཤིང་སའི་དགེ་བཅུ་ཡོངས་སུ་རྫོགས་པའི་ཁ་གྱ་སྟོད་རུ་རྒྱལ་རུ་ཆེན་ཡུག་ཤུལ་ཁུག་སྡེ་བ་ནས་ལས་མ་བྱས་པ་དང་མི་འཕྲད་པ་དང་།བྱས་པ་ཆུད་མི་ཟ་བ་ཡིན་ཞེས་གསུངས་པ་ལྟར་སྔོན་གྱི་ལས་སྨོན་དྲག་པོས་མཚམས་སྦྱར་ཏེ་དལ་བརྒྱད་འབྱོར་བཅུ་ཚང་བའི་མི་ལུས་རིན་པོ་ཆེ་ཞིག་ཐོབ་སོང་།